section_heading: Kritike
paragraph_text: J. Hoberman iz Village Voicea je rekao, "Već sam rekao i nadam se da ću reći ponovno: David Cronenberg je najprovokativniji, najoriginalniji i konstantno najizvrsniji sjevernoamerički redatelj svoje generacije." Hoberman je rekao kako film nastavlja trend "ubojitih obiteljskih drama" viđen u Pauku i Povijesti nasilja. Nazvao je film "slikovitim, ali nikad bezrazložnim u nasilju", "napadnim, ali opet zauzdanim", "majstorskim djelom ugođaja", "varljivo općenitim" te dodao kako film "predstavlja naturaliziranu verziju ruskog horora Noćna straža." Kad je opisivao izbor glumaca, Hoberman je rekao "Mueller-Stahl je možda površan... ali Vincent Cassel se doslovno baca u svoju ulogu", a "Mortensen je još više naelektriziran nego u Povijesti nasilja."